

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 22.oktobrī Nr.439

(protokols Nr.17, 10.p.)

**Par piemaksām Priekuļu novada pašvaldības pirmsskolas izglītības iestāžu vadītājiem**

Priekuļu novada dome izskata jautājumu par piemaksām Priekuļu novada pašvaldības pirmsskolas izglītības iestāžu vadītājiem.

Izvērtējot pašvaldības rīcībā esošo informāciju un pamatojoties uz likuma „Par pašvaldībām” 21.panta pirmās daļas 2.punktu, 2016.gada 5.jūlija Ministru kabineta noteikumiem Nr.445 „Pedagogu darba samaksa noteikumi”, 2020.gada 6.oktobra Ministru kabineta noteikumiem Nr.618 “Izglītības iestāžu, eksaminācijas centru, citu Izglītības likumā noteiktu institūciju un izglītības programmu akreditācijas un izglītības iestāžu vadītāju profesionālās darbības novērtēšanas kārtība”, Priekuļu novada domes 2016.gada 22.septembra noteikumiem „Valsts budžeta mērķdotācijas un pašvaldības pamatbudžeta līdzfinansējuma sadales kārtība pedagogu darba samaksai Priekuļu novada izglītības iestādēs” 4.1. punktu, Priekuļu novada domes Izglītības, kultūras un sporta komitejas 2020.gada 15.oktobra lēmumu (protokols Nr.10), Finanšu komitejas 2020.gada 19.oktobra (protokols Nr.11) atzinumu par lēmuma projektu, atklāti balsojot: PAR –12 (Elīna Stapulone, Aivars Tīdemanis, Aivars Kalnietis, Juris Sukaruks, Jānis Mičulis, Arnis Melbārdis, Mārīte Raudziņa, Normunds Kažoks, Māris Baltiņš, Elīna Krieviņa, Ināra Roce, Sarmīte Orehova), Priekuļu novada dome **nolemj**:

1. Noteikt 2020/2021.mācību gadā Priekuļu novada pašvaldības pirmsskolas izglītības iestāžu vadītājiem piemaksu, ņemot vērā Izglītības kvalitātes valsts dienesta veikto iestādes vadītāja profesionālās darbības kvalitātes vērtējuma līmeni kritērijā - Amata pienākumu izpilde:
   1. III līmenis (labi) – EUR 20.00 mēnesī;
   2. IV līmenis (ļoti labi) – EUR 30.00 mēnesī;
   3. V līmenis (teicami) - EUR 50.00 mēnesī.
2. Piemaksa tiek noteikta sākot ar nākamo mēnesi pēc Izglītības kvalitātes valsts dienesta lēmuma saņemšanas.
3. Atbildīgā par lēmuma izpildi - Finanšu un grāmatvedības nodaļas vadītāja I.Rumbai.
4. Kontroli par lēmuma izpildi veikt izpilddirektoram F.Puņeiko.

Domes priekšsēdētāja (paraksts) Elīna Stapulone